Dødsfaldet undersøges af politi og Kriminalforsorgen, da der kan foreligge omstændigheder, der gør, at den unge indsatte ikke døde af naturlige årsager.

En 21-årig indsat er den 28. december er død i Kragskovhede Statsfængsel i Jerup. Det oplyser Kriminalforsorgen og Nordjyllands Politi. Dødsfaldet undersøges af såvel Kriminalforsorgen som Nordjyllands Politi. Det sker, idet der kan være forhold, der gør, at den unge indsatte ikke døde af naturlige årsager. - Vi er i gang med at undersøge omstændighederne, og hvad der er foregået, og indtil videre ved vi ikke mere, siger Christian Brinck, kommunikation, Nordjyllands Politi. Kragskovhede Statsfængsel er et åbent fængsel med 161 åbne pladser, der ud over er der et lukket afsnit med plads til 50. Det er uvist, hvor den afdøde afsonede sin straf. I 2018 skete der otte dødsfald i fængsler og arresthuse. Heraf var de de fem selvmord, fremgår det af en statistik fra Kriminalforsorgen, skriver TV2.